《古金章》
宋代·韦骧

黄金铸印龟为纽，埋没郊原已绵久。春泥深处衬耕蹄，腊雪销绵经猎走。

腊去春来几百年，年年寂寞无夤缘。不知何代何王赐，于此奚为独坠捐。

由来至宝宁长弃，一旦光辉难自秘。牧儿荛子两窥观，不识彫章祇知利。

里胥白官官为收，歘从下邑归之州。发囊启袭生精彩，十目争视寒星流。

粲然五字分明在，苍龙副将军所佩。将军安在惟空名，方寸坚刚终不溃。

物否而通理所宜，在人谁谓殊于斯。请看金印杂瓦砾，未逢采拾毋轻嗤。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。